9. Kvalitetsstandard - Ældre og Sundhed 2023 efter høring (Åben)
Tidl. politisk behandling SS-U, 08.11.22, pkt. 3
Forventet sagsgang
SS-U, ØK, BY
Lovgrundlag  
Bekendtgørelse om kvalitetsstandarder for hjemmehjælp, 
rehabiliteringsforløb og træning efter servicelovens §§ 83, 
83a og 86
SAGENS INDHOLD
Byrådet skal i denne sag tage stilling til forslag om revideret kvalitetsstandard for 
ældre- og sundhedsområdet 2023 efter høring hos Ældreråd og Handicapråd.
”Kvalitetsstandard – Ældre og Sundhed 2023” beskriver det serviceniveau, som Byrådet fastlægger for 
indsatsen for borgere på ældre- og sundhedsområdet. Beskrivelsen af indholdet, omfanget og udførelsen 
af de kommunale ydelser skal sikre sammenhæng mellem serviceniveau, de afsatte ressourcer, de 
visiterede ydelser og leveringen af hjælpen.
Byrådet skal hvert år behandle en kvalitetsstandard for personlig pleje, praktisk hjælp, madservice, 
rehabiliteringsforløb samt kommunal genoptræning og vedligeholdelsestræning til borgerne. I [adresse] 
Kommune indeholder kvalitetsstandarden, ud over de lovpligtige områder, også ydelser som aflastning, 
sygepleje, aktivitetstilbud, forebyggende hjemmebesøg, omsorgstandpleje, hjælpemidler, plejeboliger og 
kørselsordninger til læge og speciallæge. 
Der fremhæves følgende foreslåede ændringer til kvalitetsstandarden for 2023:

Når borgeren henvises til sygepleje af egen læge, speciallæge eller hospitalet kontakter de den 
kommunale sygepleje, og der aftales et tidspunkt for behandling. Som udgangspunkt udføres 
behandlingen i sygeplejeklinikkerne, men det er sygeplejen, der vurderer om opgaven udføres i 
sygeplejeklinikken eller i borgerens eget hjem. Det foreslås, at den hidtidige begrænsede 
bemandede åbningstid erstattes af en udvidet åbningstid, som dog kræver forudgående aftale. 
Klinikkerne vil dermed på hverdage være bemandet, når der er aftalt tid med borgerne i tidsrummet 
kl. 7.00 til 20.00. Der kan i åbningstiden altid træffes en sygeplejerske på telefon.

Telefontiden i Visitationen ændres, således at telefontiden på hverdage foreslås udvidet fra kl. 9.00 
til 15.00 mod kl. 9.00 – 11.00 i dag. Samtidig foreslås, at personlig træffetid sker efter aftale og ikke 
som nu i et bestemt tidsrum.

Med baggrund i rekrutteringsudfordringer foreslås, at uddannelsesniveauet for medarbejdere, der 
skal udføre praktisk hjælp eller personlig pleje, tilstræbes at svare til minimum en social- og 
sundhedsuddannelse eller den tidligere hjemmehjælperuddannelse.

I forbindelse med budgetaftalen for 2023-26 blev det besluttet at ændre akutpladsen på [adresse] 
Solhøj til en korttidsplads. Akutpladsen udgår derfor af kvalitetstandarden.

Byrådet besluttede på møde 22. februar 2022, at der gennemføres kommunale tilsyn i hjemmeplejen 
og hos de private leverandører på samme måde som på plejecentrene.
De foreslåede ændringer er markeret med rødt i vedlagte bilag.
VURDERING
[adresse]: EMN-2021-02342
Dok-ID: 3449761
Sagsbehandler: gila
Byråd
20. december 2022  15:00
Social og Sundhed vurderer, at de foreslåede udvidelser af henholdsvis telefontiden i Visitationen samt 
behandling i sygeplejeklinikkerne efter forudgående aftale vil give borgerne et bedre og mere fleksibelt 
tilbud. 
Hovedparten af borgerne kontakter sygeplejeklinikkerne for at aftale en tid for behandling. Det er meget få 
borgere, som møder op uden en aftale. Med muligheden for at booke aftaler mellem kl. 7 og 20 på hverdage 
får borgerne dermed større selvbestemmelse og indflydelse på, hvornår på dagen de ønsker behandling. 
Samtidig vil de udvidede åbningstider give flere pårørende mulighed for at tage med deres familiemedlem 
på sygeplejeklinikkerne.
Den udvidede telefontid i Visitationen vil ligeledes give borgerne større frihed til selv at bestemme, hvornår 
de kontakter Visitationen. Den udvidede telefontid vil forventeligt give mindre ventetid på telefonen for 
borgeren.   
Social og Sundhed har sendt sagen i høring hos Ældreråd og Handicapråd i perioden 9.-23. november 
2022. Høringssvarene er vedlagt som bilag.
Handicaprådet bemærker, at udvidelsen af telefon- og åbningstider er en god serviceforbedring. Rådet 
bemærker også, at det er et godt tiltag, at der fremadrettet gennemføres tilsyn i hjemmeplejen og hos de 
private leverandører, men kunne ønske sig, at tilsynene blev udført af uvildige, og at de blev uanmeldte. 
Social og Sundhed bemærker, at tilsynet gennemføres af en tilsynsførende i sekretariatet, som ikke er 
ansat på ældreområdet, og at der anvendes samme fremgangsmåde ift. varsling, som ved de eksterne 
tilsyn.
Det bekymrer Ældrerådet, at brugertilfredshedsundersøgelsen udføres hvert andet år og ikke som hidtil 
hvert år. Rådet opfordrer til, at der udvikles og nytænkes vedrørende afdækning af brugertilfredsheden. 
Social 
og 
Sundhed 
bemærker, 
at 
Byrådet 
besluttede 
22. 
februar 
2022 
at 
foretage 
brugertilfredshedsundersøgelsen hvert andet år frem for hvert år for at optimere brugen af de administrative 
ressourcer i ældreplejen. Social og Sundhed vil tage initiativ til at høre om Ældrerådets forslag til udvikling 
og nytænkning af, hvordan brugertilfredsheden kan undersøges.
Ældrerådet savner en begrundelse for, at robotstøvsugere ikke længere beskrives som en 
velfærdsteknologisk mulighed, som kan bevilges ældre borgere. Social og Sundhed oplyser, at 
Ankestyrelsen i en principafgørelse har meddelt, at robotstøvsugere skal betragtes som sædvanligt indbo. 
Der ydes ikke hjælp til forbrugsgoder, som indgår i sædvanligt indbo jf. Servicelovens §113.
Begge råd er betænkelige ved, at kravet til uddannelsesniveauet hos leverandører af personlig pleje og 
praktisk hjælp reduceres. Social og Sundhed oplyser, at der er samme krav til uddannelsesniveauet til 
medarbejdere hos private leverandører som til medarbejdere i [adresse] i [adresse]. 
Favrskov Kommune ønsker ligesom Handicaprådet og Ældrerådet, at medarbejderne er faguddannede, 
men rekrutteringsudfordringer vanskeliggør dette, hvorfor det kan være nødvendigt at ansætte ufaglærte 
medarbejdere. 
ØKONOMI
”Kvalitetsstandarden – Ældre og Sundhed 2023” er udarbejdet med baggrund i den nuværende 
økonomiske ramme.
INDDRAGELSE
Sagen har været i høring hos Ældrerådet og Handicaprådet.
INDSTILLING
Direktøren for Social og Sundhed indstiller til Byrådet:
1.
At forslag til ”Kvalitetsstandard – Ældre og Sundhed 2023” godkendes.
BESLUTNING
Social- og Sundhedsudvalget, 6. december 2022:
Fraværende: Ingen
Indstilles godkendt.
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Aage Nilsson og Paw Hermansen
Godkendt.
Bilag
1.
Kvalitetsstandard Ældre og Sundhed 2023 - ændringer markeret (3262379)
2.
Kvalitetsstandard 2023 - Ældre og Sundhed grafisk (3459819)
3.
Høringssvar fra Handicaprådet 13.11.22 (3454981)
4.
Høringssvar fra Ældrerådet 17.11.22 (3456914)
